Edhe LSI denoncon zgjedhjet, Kryemadhi: Ikja nga parlamenti një gabim
President Meta: Do të rikthehem në LSI në përfundim të mandatit
Në zgjedhjet e së dielës votuesit shqiptarë patën mundësi të votojnë jo vetëm për partinë apo koalicionin e preferuar por dhe të përzgjidhnin njërin nga kandidatët në listë. Gjatë gjithë dtës së sotme, fletët e votimit janë rinumëruar pikërisht për të përcaktuar renditjen e kandidatëve, e cila mund të sjellë edhe ndryshime në listën e atyre që ndodheshin në pjesën e sipërme dhe që u futën në garë të favorizuar. Nëse një kandidat i pjesës së poshtme të listës kalon herësin, ai mund të spostojë një nga kolegët të konsideruar të sigurtë, por që rezulton me numrin më të vogël të votave. Ndërkohë polemikat e forta mbi rezultatin e zgjedhjeve duket se do të vazhdojnë gjatë. Mbrëmë kryetari demokrat Lulzim Basha foli për një masakër elektorale. Ndërsa sot në të njejtën linjë me të ishte dhe kryetarja e Lëvizjs socialiste për integrim Monika Kryemadhi. Ajo pranoi ndërkohë se dalja nga parlamenti në 2019 dhe bojkoti dhe i zgjedhjeve vendore të po atij viti kishte qenë një gabim: "”, u shpreh zonja Kryemadhi. Presidenti Ilir Meta vlerësoi këtë qëndrim të LSI-së, duke njoftuar rikthimin e tij në partinë që ai themeloi, pas përfundimit të mandatit si kryetar I Shtetit në Korrik të vitit të ardhshëm. Lëvizja Socialiste për Integrim, pësoi një tkurrje të fortë, dhe rezultati pas numërimit të kutive i ka dhënë asaj vetëm 4 nga 19 deputetë që kishte në 2017. Ashtu si dhe Partia Demokratike, kjo forcë politike, i është drejtuar Komisionit Qëndror të Zgjedhjeve për të patur kopje të filmimeve të kamerave në Qendrat e votimit dhe ati të numërimit të votave, duke paralajmëruar një betejë të gjatë ligjore kundër procesit të 25 Prillit